Autorităţile din Sinaia au transmis, marţi, unm mesaj RO-Alert pentru avertizarea populaţiei, după ce a fost semnalată prezenţa unui urs în oraş, potrivit news.ro
”A fost transmis mesaj RO-Alert în oraşul Sinaia, str. Furnica, pentru avertizarea populaţiei cu privire la prezenţa unui animal sălbatic (urs) zone publice”, a transmis, marţi, ISU Prahova.
Sursa citată a precizat că la locul indicat se deplasează un echipaj SMURD din cadrul Detaşamentului Sinaia pentru asigurarea zonei.